
PËR PËRCAKTIMIN E MASËS SË FINANCIMIT, NË BUXHETIN E VITIT 2010, PËR BASHKËSITË FETARE QË KANË NËNSHKRUAR MARRËVESHJE ME KËSHILLIN E MINISTRAVE

Në mbështetje të nenit 100 të Kushtetutës, të ligjit nr.10 140, datë 15.5.2009 “Për financimin nga Buxheti i Shtetit të bashkësive fetare që kanë nënshkruar marrëveshje me Këshillin e Ministrave”, të nenit 5 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, dhe të ligjit nr.10 190, datë 26.11.2009 “Për buxhetin e vitit 2010”, me propozimin e Ministrit të Turizmit, Kulturës, Rinisë dhe Sporteve, Këshilli i Ministrave

VENDOSI:

1. Buxheti prej 100 000 000 (njëqind milionë) lekësh, i miratuar për financimin e bashkësive fetare, për vitin 2010, të përdoret sipas lidhjes nr.1, që i bashkëlidhet këtij vendimi dhe është pjesë përbërëse e tij, e sipas ndarjes së mëposhtme:
a) Komuniteti Mysliman i Shqipërisë përfiton shumën 28 000 000 (njëzet e tetë milionë) lekë, të ndarë:
i) 18 360 000 (tetëmbëdhjetë milionë e treqind e gjashtëdhjetë mijë) lekë, për financimin deri në gjysmën e pagës minimale buxhetore, për punonjësit e administratës;
ii) 9 640 000 (nëntë milionë e gjashtëqind e dyzet mijë) lekë, për ndërtimin e për mirëmbajtjen e objekteve të kultit, në Durrës, Has, Kolonjë, Tropojë-Degë etj.
b) Kisha Ortodokse Autoqefale e Shqipërisë përfiton shumën 24 000 000 (njëzet e katër milionë) lekë, të ndarë:
i) 22 680 000 (njëzet e dy milionë e gjashtëqind e tetëdhjetë mijë) lekë, për financimin deri në gjysmën e pagës minimale buxhetore, për punonjësit e administratës;
ii) 1 320 000 (një milion e treqind e njëzet mijë) lekë, për financimin për pagat e arsimtarëve të institucioneve të arsimit parashkollor, parauniversitar dhe universitar.
c) Kisha Katolike në Shqipëri përfiton shumën 24 000 000  (njëzet e katër milionë) lekë, të ndarë:
i) 3 348 000 (tre milionë e treqind e dyzet e tetë mijë) lekë, për financimin deri në gjysmën e pagës minimale buxhetore, për punonjësit e administratës;
ii) 20 652 000 (njëzet milionë e gjashtëqind e pesëdhjetë e dy mijë) lekë, për financimin për pagat e arsimtarëve të institucioneve të arsimit parashkollor, parauniversitar dhe universitar.
ç) Kryegjyshata Botërore Bektashiane përfiton shumën 24 000 000 (njëzet e katër milionë) lekë, të ndarë:
i) 4 320 000 (katër milionë e treqind e njëzet mijë) lekë, për financimin deri në gjysmën e pagës minimale buxhetore, për punonjësit e administratës;
ii) 12 680 000 (dymbëdhjetë milionë e gjashtëqind e tetëdhjetë mijë) lekë, për ndërtimin e për mirëmbajtjen e objekteve të kultit “Odeoni”;
iii) 7 000 000 (shtatë milionë) lekë, për shkak të pozitës së veçantë, si Kryegjyshatë Botërore me qendër në Tiranë, dhe të shtrirjes së veprimtarisë së saj jashtë vendit.
2. Ngarkohen Ministria e Turizmit, Kulturës, Rinisë dhe Sporteve, Ministria e Financave dhe Komiteti Shtetëror për Kultet për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Sali Berisha



Lidhja nr.1
I. Komuniteti Mysliman i Shqipërisë me shumën prej 28 000 000 lekësh të ndarë si më poshtë:
1. Mbështetje për fondin e pagave të personelit në shumën prej 18 360 000 lekësh, për 170 punonjës.
2. Për rikonstruksion dhe mirëmbajtjen e objekteve të kultit në shumën prej 9 640 000 lekë për objektet e mëposhtme:

	a)
	Xhamia Krumë, Has
	2 836 890 lekë

	b)
	Xhamia Selishtë
	2 022 510 lekë

	c)
	Xhamia Fatih, Durrës
	1 623 491 lekë

	d)
	Xhamia Ishëm, Durrës
	1 617 000 lekë

	e)
	Xhamia Degë, Tropojë
	1 540 109 lekë.



II. Kisha Ortodokse Autoqefale e Shqipërisë me shumën prej 24 000 000 lekësh të ndarë si më poshtë:
1. Mbështetje për fondin e pagave të personelit në shumën prej 22 680 000 lekësh për 210 punonjës.
2. Mbështetje për pagat e arsimtarëve në shumën prej 1 320 000 lekësh, për 12 punonjës.
III. Kisha Katolike me shumën prej 24 000 000 lekësh të ndarë si më poshtë:
1. Mbështetje për fondin e pagave të personelit në shumën prej 3 348 000 lekësh për 31 punonjës.
2. Mbështetje për pagat e arsimtarëve në shumën prej 20 652 000 lekësh, për 191 punonjës.
IV. Kryegjyshata Botërore Bektashiane me shumën prej 24 000 000 lekësh të ndarë si më poshtë:
1. Mbështetje për fondin e pagave të personelit në shumën prej 4 320 000 lekësh për 40 punonjës.
2. Për rikonstruksion e mirëmbajtje të objekteve të kultit në shumën prej 12 680 000 lekësh, për objektin “Odeon”.
3. Për Kryegjyshatën Botërore si kryeqendër, për veprimtari ndërkombëtare, në shumën prej 7 000 000 lekësh të ndarë si më poshtë:

	a)
	Veprimtaria ndërkombëtare për 800 vjetorin e H. Bektash Veliut
	1 850 000 ekë

	b)
	Kongresi Botëror i Bektashinjve
	4 000 000 lekë

	c)
	Për udhëtime e pritje të Kryegjyshit shumën prej
	1 150 000 lekësh.



